د میدان وردګ ولایت سید آباد ولسوالۍ کې د افغانی سرې میاشتې ټولنې له لوری د یادې ټولنې په نویو جذب شوو رضاکارانو صحی کېټونه ووېشل شول!* نن یکشنبه د روان ۱۴۴۵ سپوږمیز کال د شعبان المعظم میاشتې ۸ مه نېټه، د افغانې سرې میاشتې ټولنې اړوند مرکزی سویل لویدیځ زون سره په همغږۍ، میدان وردګ ولایتی څانګې رئیس ښاغلی! مولوی عبدالقدوس "عمر" په لارښوونې، د څانګې لومړنیو روغتیایی مرستو مدیریت له لوری د یاد ولایت سید آباد ولسوالی په یو شمېر کلیو لکه: شش قلعه، مهرو، خار، بابکر خېل او... کې د پېښو پر مهال هېوادوالو ته د لومړنیو روغتیایی مرستو رسونې په موخه په نویو جذب شوو او ترنینګ شوو رضاکارانو (۱۲۰) بکسه المونیمی صحی کېټونه او (۱۰۰) بوتله پایودین، چې ټولټال قیمت یې (۲۸۶۲۳۱) افغانۍ کیږی ووېشل شول. د یادونې وړ ده، چې په(۱۲۰) تنه نویو جذب شوو رضاکارانو چې له جملې یې (۶۰) تنه نارینه او (۶۰) تنه ښځینه وو، یاد کېټونه ووېشل شول.